1982 בברית המועצות

1982 בברית המועצות הייתה השנה בה נחגגה השנה ה-65 למהפכת אוקטובר. בדצמבר 1979 החלה פלישת הכוחות הסובייטיות לאפגניסטן והחלה מלחמה שנמשכה 10 שנים. ראש הממשלה - ניקולאי טיחונוב. יושב ראש הסובייט העליון של ברית המועצות - ליאוניד ברז'נייב (עד 10 בנובמבר), ואסילי קוזנצוב - ממלא מקום מ-10 בנובמבר. המזכיר הכללי של המפלגה הקומוניסטית של ברית המועצות - ליאוניד ברז'נייב (עד 10 בנובמבר), יורי אנדרופוב מ-12 בנובמבר. 22 בינואר – הנשיא רונלד רייגן קשר התקדמות בשיחות לפירוק הנשק עם מדיניות של ברית המועצות בפולין. 16 בפברואר – טביעת אוניית מכניק טרסוב בים סוער. כתוצאה מהטביעה, 32 מ-37 מאנשי הצוות נהרגו. 1 במרץ – גשושית ונרה 13 נחתה על קרקעית נוגה. 3 - 15 במרץ - משחקי חורף של עמי ברית המועצות. 5 במרץ – גשושית ונרה 14 נחתה על קרקעית נוגה. 8 במרץ – הממשל האמריקאי מאשים את ברית המועצות בניצול נשק כימי באפגניסטן. 5 באפריל – במהלך טיסה מבצעית באפגניסטן, מסוקים סובייטיים חדרו בטעות לתחום האווירי של איראן והופלו. 7 באפריל – ממשלת ברית המועצות מחתה על שימוש בנשק כימי בלאוס, אפגניסטן וקמבודיה על ידי ארצות הברית. 12 באפריל – העיתון קומסומולסקאיה פראבדה פרסם מאמר מערכת בגנות להק הרוק פופולרית משינה ורמני, ומוזיקת רוק בכלל. לאור מכתבי התמיכה הרבים שהגיעו למערכת העיתון, למאמר לא הייתה השפעה ציבורית מרחיקת לכת. 19 באפריל – שיגור תחנת חלל סאליוט 7. התחנה הייתה פעילה עד לשנת 1991. מאי – יוני - מבצע רחב של הצבא הסובייטי במרחב פאנדז'ר שבאפגניסטן. במהלך המבצע בוצעה נחיתה של 4,000 צנחנים ובסך הכול השתתפו בקרבות מעל ל-12 אלף חיילים סובייטים. במהלך המבצע האזור נכבש, אך לאור אי-יכולת להחזיק לאורך זמן כוחות רבים באזור, הוא חזר בהדרגה לשליטת המורדים. 4 - 10 במאי - המשלחת הסובייטית הראשונה עלתה לאברסט, ההר הגבוה בעולם. 13 במאי – שיגור חללית מאוישת סויוז T-5. החללית התחברה לתחנת חלל סאליוט 7. היא חזרה לכדור הארץ ב-27 באוגוסט. 24 במאי – יורי אנדרופוב קודם לתפקיד המזכיר של הוועד המרכזי של המפלגה הקומוניסטית. 28 במאי – חגיגות לציון 1,500 שנים ליסוד העיר קייב. 8 ביוני – בנאום בפרלמנט הבריטי, נשיא ארצות הברית רונלד רייגן מכנה את ברית המועצות כ"אימפריית הרשע" וטוען שמדינה זו תסיים ב"פח הזבל של ההיסטוריה". 24 ביוני – שיגור חללית מאוישת סויוז T-6. החללית התחברה לתחנת חלל סאליוט 7. היא חזרה לכדור הארץ ב-2 ביולי. 28 ביוני – תאונה אווירית של מטוס יאקובלב Yak-42. כתוצאה מהתאונה נהרגו 132 אנשים. 6 ביולי – תאונה אווירית של מטוס איליושין Il-62. בתאונה נהרגו 90 אנשים. אוגוסט – ספטמבר - מבצע רחב של הצבא הסובייטי במרחב פאנדז'ר שבאפגניסטן. במהלך המבצע האזור נכבש שנית, אך לאור אי-יכולת להחזיק לאורך זמן כוחות רבים באזור, הוא חזר בהדרגה לשליטת המורדים. 19 באוגוסט – שיגור חללית מאוישת סויוז T-7. החללית התחברה לתחנת חלל סאליוט 7. היא חזרה לכדור הארץ ב-10 בדצמבר. 5 בספטמבר – שידור ראשון של תוכנית טלוויזיה משותפת של הטלוויזיה הסובייטית והטלוויזיה האמריקאית. 6 בספטמבר – קבוצת הלסינקי הודיעה על הפסקת פעילותה. 4 באוקטובר – ביצוע שלישי ואחרון בסדרת פיצוצים גרעינים בסביבות נורילסק. מטרת הפיצוצים הייתה לייצר חללים תת-קרקעיים לאחסון גז טבעי. בסופו של דבר, הניסיון לא היה מוצלח והוחלט להניח צינור חדש שיחובר למערכת צינורות להעברת גז טבעי. החללים שנוצרו לא בשימוש ולפי טענת השלטונות אינם מהווים סכנה בריאותית. 20 באוקטובר – במהלך פיזור צופים לאחר משחק כדורגל באצטדיון התרחש אסון לוז'ניקי. בהתאם להודעה רשמית נהרגו 67 אנשים, בהתאם לגרסאות לא רשמיות נהרגו כ-300 אנשים. 3 בנובמבר – כתוצאה מתאונה במנהרת מעבר הרים "סלנג" נהרגו כ-200 חיילים סובייטים. 7 בנובמבר – מטוס אנטונוב An-24 מנובורוסייסק לאודסה נחטף לטורקיה. בית הדין בטורקיה גזר 8 שנות מאסר על החוטפים. 10 בנובמבר – פטירת ליאוניד ברז'נייב. 12 בנובמבר – יורי אנדרופוב נבחר למזכיר כללי של המפלגה ולמעשה לראש המדינה. 15 בנובמבר – במהלך פגישה עם ראשי פקיסטן, יורי אנדרופוב הבטיח לשנות את המדיניות באפגניסטן. 16 בנובמבר – לראשונה משנת 1969 החלו שיחות עם סין. 17 בדצמבר – שר הפנים ניקולאי שצ'ולוקוב פוטר מתפקידו והחלה חקירה נגדו. לשר הפנים מונה איש בכיר מק.ג.ב. 24 בדצמבר – טיסה ראשונה של מטוס אנטונוב An-124. 25 בדצמבר – תחילת ייצור חשמל בתחנת הכוח הגרעינית "סמולנסקי" במחוז סמולנסק. 31 בדצמבר – תחילת ייצור חשמל בתחנת הכוח הגרעינית "יוז'נו-אוקראינסקי" במחוז ניקולייב (באוקראינה של היום). קיימות שמועות שבמהלך קיץ 1982 התרחש פיצוץ בצינור גז בסיביר בעקבות פיגוע שאורגן על ידי ארגוני ביון של ארצות הברית. אין על כך הודעות רשמית ולא ברור האם הפיצוץ אכן התרחש. בהתאם להערכות, השמועות היו חלק מלוחמה פסיכולוגית. בשנת 1982 בברית המועצות בוצעו 108 שיגורים של חלליות. זה היה מספר שיא שלא נשבר עד היום. מסך השיגורים, 99 היו שיגורים מוצלחים. נכנסה לשימוש מבצעי מערכת Око לגילוי שיגורי טילים בליסטיים משטח ארצות הברית. המערכת כוללת 4 חלליות ותחנת ניטור. החל משנת 1957 הירחון הפופולרי "האקרן הסובייטי" ערך סקר להענקת תואר סרט השנה. בשנה זו הזוכים היו: סרט השנה: "מוז'יקי" (של אירינה בביץ') שחקן השנה: אלכסנדר מיכאילוב שחקנית השנה: אירינה מורביובה זוכי פרס לנין: מיקולה באז'ן - עבור ספר שירה. לב קולידז'נוב וצוותו עבור סרט על חייו של קרל מרקס. נטליה סאץ - עבור בימוי הופעות ילדים. קיריל לברוב - עבור משחק בתפקיד של לנין בסרט. מריה ביאשו - עבור הופעות בקונצרטים. יבגני נסטרנקו - עבור הופעות באופרה. אטר טקטקישבילי - עבור הלחנת אופרה וקונצרט. דמיטרי נלבנדיאן - עבור סדרת ציורים. לאונס ארנאוסקס וצוותו עבור אדריכלות של מרכז הספורט אולימפייסקי במוסקבה. 3 ביוני – ילנה איסינבייבה, ספורטאית רוסיה, זכתה ב-2 מדליות זהב אולימפיות. 3 בנובמבר – יבגני פלושנקו, מחליק אמנותי רוסי 17 בינואר – ורלם שלמוב, סופרן סובייטי (נולד ב-1908). 19 בינואר – לאופולד טרפר, מרגל סובייטי בגרמניה הנאצית (נולד ב-1905) 19 בינואר – סמיון צביגון, מדינאי סובייטי, הסגן הראשון של מנהל הק.ג.ב. (נולד ב-1918) 25 בינואר – מיכאיל סוסלוב, מדינאי סובייטי (נולד ב-1903) 9 במרץ – לאוניד אוטיוסוב, זמר ומוזיקאי סובייטי ממוצא יהודי (נולד ב-1896) 18 במרץ – וסילי צ'ויקוב, מרשל ברית המועצות (נולד ב-1900) 25 באפריל – בוריס אנדרייב, שחקן סובייטי (נולד ב-1915) 19 במאי – אלכסנדר בוריסוב, שחקן סובייטי (נולד ב-1905). 28 במאי – בוריס צ'ירקוב, שחקן סובייטי (נולד ב-1902) 21 בספטמבר – איוואן בגרמיאן, מרשל ברית המועצות (נולד ב-1898) 10 בנובמבר – ליאוניד ברז'נייב, מדינאי סובייטי (נולד ב-1907) 17 בדצמבר – לאוניד קוגן, מוזיקאי סובייטי ממוצא יהודי (נולד ב-1924) מדיה וקבצים בנושא 1982 בברית המועצות בוויקישיתוף